משלחת מס' 71 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
**משלחת מס' 71** (באנגלית: **Expedition 71**) הייתה משלחת לתחנת החלל הבין-לאומית שפעלה מ-6 באפריל 2024 ועד ל-23 בספטמבר 2024. מפקד המשלחת היה אולג קונוננקו מרוסיה. המשלחת פעלה במשך 170 ימים.

## הרכב המשלחת

## פעילות המשלחת
המשלחת החלה לפעול ב-6 באפריל 2024 כאשר מתחנת החלל התנתקה חללית סויוז MS-24. באותה עת בתחנת החלל שהו 7 אנשים.

ב-11 באפריל שוחררו לחלל לוויינים שהגיעו לתחנת החלל בחללית מטען קרגו דרגון C209 במשימה SpaceX CRS-30 במרץ 2024: BurstCube, BurstCube, KASHIWA, MicroOrbiter, Mola

ב-18 באפריל שוחררו לחלל לוויינים שהגיעו לתחנת החלל בחללית מטען במרץ 2024: Big-red-sat-1, HyTI, CURTIS, Killick-1, QMSat, SNoOPI, VIOLET

ב-25 באפריל קונוננקו וצ'וב ביצעו פעילות חוץ רכבית שנמשכה כ-4.5 שעות. במהלך פעילות הותקן ציוד נוסף על מודול "נאוקה" ומודול "פואיסק".

ב-28 באפריל חללית מטען קרגו דרגון C209 במשימה SpaceX CRS-30 התנתקה מתחנת החלל ובהמשך נחתה בהצלחה בחופי פלורידה. החללית החזירה מטען של 1,608 ק"ג.

ב-2 במאי כהכנה לקליטת חללית מאוישת חדשה, חללית דרגון שינתה מיקום חיבורה במודול "הרמוני".

ב-28 במאי חללית פרוגרס MS-25 התנתקה מתחנת החלל ונשרפה בכניסה לאטמוספירה.

ב-1 ביוני לתחנת החלל הגיעה חללית מטען פרוגרס MS-27. החללית התחברה למודול "פואיסק" ואיתה מטען של מצרכים שונים בהיקף של 2504 ק"ג. חללית הייתה מחוברת לתחנת החלל עד נובמבר 2024.

ב-6 ביוני לתחנת החלל הגיעה חללית בואינג סטארליינר בטיסה Boe-CFT מניסיון שני היא התחברה למודול "הרמוני". צוות החללית עבר לתחנת החלל.

ב-12 ביוני מתחנת החלל התנתקה חללית מטען Cygnus NG-20. בהמשך היא נשרפה בכניסה לאטמוספירה.

ב-24 ביוני פעילות חוץ רכבית בוטלה עקב דליפה בחליפת חלל של טרייסי קולדוול דייסון.

ב-6 באוגוסט לתחנת החלל הגיעה חללית Cygnus NG-21. היא חוברה למודול "יוניטי". עם החללית הגיע מטען בהיקף של 3,857 ק"ג לרבות 9 לוויינים ששוחררו על ידי המשלחת בהמשך.

ב-13 באוגוסט חללית פרוגרס MS-26 התנתקה מתחנת החלל ונשרפה בכניסה לאטמוספירה.

ב-17 באוגוסט לתחנת החלל הגיעה חללית מטען פרוגרס MS-28. החללית התחברה למודול "זבזדה" ואיתה מטען מצרכים שונים בהיקף של 2621 ק"ג. החללית הייתה מחוברת לתחנת החלל עד פברואר 2025.

ב-28 באוגוסט בעזרת חללית מטען פרוגרס MS-28 בוצע עדכון מסלול תחנת החלל.

ב-29 באוגוסט החל שחרור לוויינים שהגיעו עם חללית מטען Cygnus NG-21: CosmoGirlSat, SAKURA, Wisseed Sat, BINAR-2, BINAR-3, BINAR-4

ב-5 בספטמבר בעזרת חללית מטען פרוגרס MS-28 בוצע עדכון מסלול תחנת החלל.

ב-6 בספטמבר חללית בואינג סטארליינר בטיסה Boe-CFT התנתקה מתחנת החלל. בגלל בעיות בחללית היא חזרה בטיסה לא מאוישת. צוותה נותר בתחנת החלל.

ב-10 בספטמבר נמשך שחרור לוויינים שהגיעו עם חללית מטען Cygnus NG-21:CySat 1, DORA, SAGANSAT

ב-11 בספטמבר לתחנת החלל הגיעה חללית סויוז MS-26. החללית התחברה למודול "ראסווט" וצוות החללית עבר לתחנת החלל. החלה העברת אחריות על תחנת החלל לצוות משלחת מס' 72 בפיקוד סוניטה ויליאמס מארצות הברית.

ב-23 בספטמבר חללית "סויוז MS-25" התנתקה מתחנת החלל כאשר על סיפונה אולג אולג קונוננקו, ניקולאי צ'וב וטרייסי דייסון-קולדוול שסיימה את פעילותם בחלל.

עם ניתוק החללית משלחת מס' 71 סיימה את פעילותה שנמשכה 170 ימים ואחריות על תחנת החלל הבין-לאומית עברה למשלחת מס' 72 לתחנת החלל הבין-לאומית בפיקוד סוניטה ויליאמס.

## קישורים חיצוניים

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 71 בתחנת החלל הבין-לאומית
* משימה SpaceX CRS-30
* נתונים על משימה של חללית אספקה פרוגרס MS-25
* נתונים על משימה של חללית אספקה פרוגרס MS-26
* נתונים על משימה של חללית אספקה פרוגרס MS-27
* נתונים על משימה של חללית אספקה פרוגרס MS-28
* חללית מטען סיגנוס CRS-21

## הערות שוליים

קטגוריה:תחנת החלל הבין-לאומית